***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. liepos mėn., palyginti su 2020 m. atitinkamu laikotarpiu, supirkta 1,55 proc. daugiau, t. y. 3 563,317 t. Perdirbti skirtų bulvių supirkta 25,71 proc. (87,457 t) daugiau – 427,594 t.*

***Daržovių,*** *skirtų vartoti šviežias, 2021 m. liepos mėn., palyginti su 2020 m. liepos mėn., supirkta 8,05 proc. mažiau, t. y. 3 495,368 t.* ***Svogūnų*** *supirkimas sumažėjo 6,06 karto (iki 12,374 t),* ***burokėlių*** *– 2,44 karto (iki 58,199 t),* ***agurkų*** *– 4,38 proc. (iki 1 462,403 t),* ***baltagūžių kopūstų*** *– 1,50 proc. (iki 967,578 t). Tačiau* ***lapkotinių salierų*** *supirkimas padidėjo 1,91 karto (iki 12,362 t),* ***cukinijų*** *– 81,24 proc. (iki 58,762 t),* ***česnakų*** *– 53,70 proc. (iki 5,664 t),* ***pomidorų –*** *1,54 proc. (iki 714,680 t). Dėl šalto pavasario burokėlių, svogūnų ir morkų derlius šiemet prasidėjo vėliau, todėl liepos mėn. jų buvo supirkta mažai.*

*Nagrinėjamu laikotarpiu* ***žalumyninių daržovių*** *supirkimas sumažėjo:* ***špinatų*** *– 3,3 karto (iki 3,279 t),* ***lapinių petražolių*** *– 44,42 proc. (iki 3,218 t),* ***krapų*** *– 24,95 proc. (iki 9,279 t),* ***salotų*** *– 7,74 proc. (iki 119,792 t). Tik* ***svogūnų laiškų*** *supirkta 73,36 proc. daugiau (50,976 t). Špinatams auginti šiemet buvo per karštas oras, todėl jų išauginta mažiau.*

***Pievagrybių****, skirtų vartoti šviežius, 2021 m. liepos mėn., palyginti su 2020 m. atitinkamu laikotarpiu, supirkta 1,46 proc. mažiau (153,730 t).*

***Braškių*** *supirkimas šiemet buvo 19,63 proc. didesnis ir sudarė 71,420 t.* ***Šilauogių*** *supirkta 7,672 t.*

*Perdirbimo įmonėse 2021 m. liepos mėn., palyginti su 2020 m. liepos mėn.,* ***daržovių*** *supirkimas padidėjo 6,83 karto (iki 1 006,703 t), nes praėjusiais metais* ***burokėlių*** *perdirbimas prasidėjo vėliau, todėl šiemet jų supirkimas padidėjo 13,67 karto (iki 816,401 t).* ***Agurkų*** *šiemet taip pat supirkta 8,8 karto daugiau (138,710 t),* ***morkų*** *– 46,67 proc. daugiau (15,424 t).* ***Svogūnų*** *supirkimas buvo mažesnis 3,57 karto* ***(****5,838 t),* ***baltagūžių kopūstų*** *– 20,61 proc. (3,720 t),* ***įvairių kitų daržovių*** *(salotų, krapų, petražolių ir kt.)– 25,88 proc. (26,610 t).*

*Šaltinis: ŽŪIKVC (LŽŪMPRIS)*